ഗോത്രസമൂഹത്തിന്റെ സംരക്ഷണത്തിന് എന്നും പ്രാമുഖ്യം ജമ്മുകശ്മീര് ലഫ്. ഗവര്ണര് മനോജ് സിന്ഹ ശ്രീനഗര്: ജമ്മുകശ്മീര് ജനതയുടെ ഭാഗമാണ് ഗോത്രസമൂഹങ്ങളെന്നും അവരുടെ സംരക്ഷ ണത്തിന് മുന്ഗണന നല്കുമെന്നും ലഫ്. ഗവര്ണര് മനോജ് സിന്ഹ. ജമ്മുകശ്മീര് വനമേഖല നിയമങ്ങളുടെ പേരില് ഗോത്രസമൂഹത്തിലെ ഒരാള്ക്ക് പോലും അവരുടെ അവകാശങ്ങള് നഷ്ടപ്പെടില്ലെന്നും വനനിയമപ്രകാരമുള്ള എല്ലാ ആനുകൂല്യങ്ങളും നല്കുമെന്നും സിന്ഹ ഉറപ്പുനല്കി. ജമ്മുകശ്മീരില് ഗോത്രവിഭാഗത്തിനുള്ള ആനുകൂല്യങ്ങള് വിതരണം ചെയ്യുന്ന ചടങ്ങിലാണ് വനമേഖലാ നിയമത്തെക്കുറിച്ചും പരമ്ബരാഗത ഗോത്രവിഭാഗത്തിന്റെ സംരക്ഷണ ത്തേക്കുറിച്ചും സിന്ഹ നയം വ്യക്തമാക്കിയത്. കശ്മീരിലെ ഗുജ്ജാര്ബക്കേര്വാള്, ഗാഡിസിപ്പി സമൂഹത്തില്പ്പെട്ടവര്ക്കുള്ള സഹായമാണ് ജമ്മുകശ്മീര് ഭരണകൂടം നല്കിയത്. ആരോഗ്യരംഗത്തും വിദ്യാഭ്യാസ രംഗത്തും എല്ലാ പൊതുസമൂഹത്തിനും ലഭിക്കുന്ന സൗകര്യങ്ങള് ഉറപ്പുവരുത്തുമെന്നും മനോജ് സിന്ഹ പറഞ്ഞു. പ്രധാനമന്ത്രി നരേന്ദ്രമോദിയുടെ ഏറ്റവും വലിയ ആഗ്രഹങ്ങളിലൊന്ന് രാജ്യത്തെ ഗോത്ര സമൂഹങ്ങളുടെ സംരക്ഷണവും വികാസവുമാണ്. ജമ്മുകശ്മീര് അതിന് ഒരു മികച്ച മാതൃകയാണെന്നും മനോജ് സിന്ഹ പറഞ്ഞു. അടിസ്ഥാന സൗകര്യവികസനത്തിനായി മേഖലയില് പത്തുകോടി രൂപ അനുവദിച്ചതായും ഇരുപതിനായിരം പേര്ക്ക് ആനുകൂല്യങ്ങള് നല്കിയെന്നും മനോജ് സിന്ഹ പറഞ്ഞു.